Publication: Magyar Közlöny
Issue: MK-2010-52 (Year: 2010, Number: 52)
Era: contemporary
Section: „21. melléklet a 152/2009. (XI. 12.) FVM rendelethez
Paragraph Index: 615

1. A termékek meghatározásai A „dzsem” cukor, pulp és/vagy egy- vagy többfajta gyümölcspüré és víz megfelelõ kocsonyás állományú keveréke. A citrusdzsem elõállítható egész, csíkozott és/vagy szeletelt gyümölcsbõl is. 1000 g késztermék pulp- és/vagy gyümölcspüré-tartalma nem lehet kevesebb, mint: – 350 g általános szabályként, – 250 g piros ribiszke, madárberkenye, homoktövis, fekete ribiszke, csipkebogyó és birsalma esetében, – 150 g gyömbér esetében, – 160 g kasualma esetében, – 60 g passiógyümölcs esetében. Az „extradzsem” cukor, egy- vagy többféle sûrítetlen gyümölcspulp és víz meg fele lõen zselés állapotú keveréke. A csipkebogyó, a mag nélküli málna, fekete szeder, fekete ribiszke, áfonya és piros ribiszke extradzsem elõállítható az adott gyümölcsbõl készített sûrítetlen pürébõl is. A citrus extradzsem elõállítható egész, csíkozott és/vagy szeletelt gyümölcsbõl is. Alma, körte, szilva, sárgadinnye, görögdinnye, szõlõ, sütõtök, uborka és paradicsom más gyümölccsel keverve nem használható extradzsem elõállításához. 1000 g késztermék pulptartalma nem lehet kevesebb, mint: – 450 g általános szabályként, – 350 g piros ribiszke, madárberkenye, homoktövis, fekete ribiszke, csipkebogyó és birsalma esetében, – 250 g gyömbér esetében, – 230 g kasualma esetében, – 80 g passiógyümölcs esetében. A „zselé” cukor, gyümölcslé és/vagy egy- vagy többféle gyümölcs vizes kivonatának meg fele lõen zselés keveréke. 1000 g késztermék elõállításához felhasznált gyümölcslé és/vagy vizes kivonat mennyisége nem lehet kevesebb, mint a dzsem elõállításához elõírt mennyiség. Ezeket a mennyiségeket a kivonat készítéséhez felhasznált víz mennyisége nélkül kell számítani. „Extrazselé” esetében az 1000 g késztermék elõállításához felhasznált gyümölcslé és/vagy vizes kivonat mennyisége nem lehet kevesebb, mint az extradzsem elõállításához elõírt mennyiség. Ezeket a mennyiségeket a kivonat készítéséhez felhasznált víz mennyisége nélkül kell számítani. Alma, körte, szilva, sárgadinnye, görögdinnye, szõlõ, sütõtök, uborka és paradicsom más gyümölccsel keverve nem használható az extrazselé elõállításához. A „marmelád” víz, cukor és meghatározott citrustermékek (pulp, püré, lé, vizes kivonat és héj) meg fele lõen zselés állományú keveréke. 1000 g késztermék elõállításához felhasznált citrusgyümölcs mennyisége nem lehet kevesebb, mint 200 g, amelybõl legalább 75 g-nak az endokarpiumból kell származnia. A ‘zselémarmelád megnevezés abban az esetben alkalmazható, amikor a termék nem tartalmaz oldhatatlan részeket, kivéve a kis mennyiségû finoman szeletelt héjat. A „cukrozott gesztenyekrém” víz, cukor és legalább 380 g gesztenye (Castanea sativa) keveréke 1000 g késztermékre számítva.

Source: https://magyarkozlony.hu/hivatalos-lapok/8d1848718c2976f5f991c823561107adfd11c480/dokumentumok/4aabf5462a916330697060560b902535cfcb05c1/letoltes